বাংলার মানুষকে ‘শুভনন্দন’ নিজের লেখা গান দিয়ে নববর্ষের শুভেচ্ছা জানালেন মুখ্যমন্ত্রী

ওয়েবডেস্ক: আজ শুভ নবর্বষ, পয়লা বৈশাখ (Bengali New Year)। ১৪৩২ কে স্বাগত জানাবে বঙ্গবাসী। ১৪৩১’ বিদায় দিয়ে নয়া বছর উদযাপনের মধ্য দিয়ে বাংলার মানুষ নতুন উদ্যোগে, মন্দিরে পুজো, প্রার্থনা, পরস্পরের প্রতি ভালোবাসা, সৌহার্দ্য বিনিময় সহ গুরুজনদের আশীর্বাদ নিয়ে পথচলা শুরু করবে। সকাল থেকে একে অপরকে শুভেচ্ছা বিনিময়ের রীতি শুরু হয়েছে।

প্রতি বছরের মতো এবারেও ফেসবুকে বাংলার মানুষকে শুভেচ্ছা জানিয়েছেন মুখ্যমন্ত্রী মমতা বন্দ্যোপাধ্যায় (Cm Mamata Banerjee)। মুখ্যমন্ত্রী তাঁর লেখা গানের ভিডিয়ো পোস্ট করে শুভেচ্ছা (Mamata Banerjee Wished Bengali New Year )জানিয়েছেন সকলকে। তাঁর কথা ও সুরে লেখা গানে কণ্ঠ রয়েছে শিল্পী শ্রীরাধা বন্দ্যোপাধ্যায়ের। আর ‘নববর্ষ’র সেই গানের ভিডিয়ো পোস্ট করেই শুভেচ্ছা জানিয়েছেন রাজ্যের মুখ্যমন্ত্রী। ‘নতুন বছরের আগমনে প্রসন্নতা এবং প্রফুল্লতায় ভরে উঠুক বাংলা। আমার কথা ও সুরে, শ্রীরাধা বন্দ্যোপাধ্যায়ের কণ্ঠে ‘নববর্ষের গান’। সকলকে জানাই শুভ নববর্ষের শুভনন্দন। শান্তি ও সম্প্রীতির বন্ধনে আবদ্ধ থাকুক বাংলার প্রতিটি মানুষ। ভালো থাকুন, সুস্থ থাকুন।’ পোস্টের শুরুতেই রয়েছে একটি গানের লাইনও। সেখানে লেখা রয়েছে,’বৈশাখ মাসে এলো নববর্ষ। নিয়ে এসো নিয়ে এসো নবহর্ষ’। নববর্ষ থেকে মানুষকে একজোট হওয়ার বার্তা দিলেন মুখ্যমন্ত্রী।

আরও পড়ুন: কালীঘাটের স্কাইওয়াকের উদ্বোধনে মুখ্যমন্ত্রী

গতকালই রাজ্যবাসীকে কালীঘাটের স্কাইওয়াক (Kalighat SkyWalk) উপহার দিয়েছেন মুখ্যমন্ত্রী। সেই উদ্বোধনী অনুষ্ঠান থেকেই মুখ্যমন্ত্রীর বার্তা দেন, “ধর্ম মানে তো শ্রদ্ধা, ধর্ম মানে ভালবাসা, ধর্ম মানে শান্তি, ধর্ম মানে স্বস্তি, সংস্কৃতি, সম্প্রীতি। তিনি ধর্মের নিগূঢ় সত্য তুলে ধরে বলেন, আমরা জন্মের সময়ে একা আসি। একাই চলে যাই। তাই কীসের ধর্ম, কীসের দাঙ্গা। মানুষকে ভালবাসার থেকে বড় ধর্ম আর কিছু হতে পারে না”। সেইসঙ্গে মুখ্যমন্ত্রী স্পষ্টভাষায় জানিয়ে দেন, কেউ কেউ আলাদা ধর্মের হতেই পারেন, তবে কোনও বিভাজন থাকা উচিত নয়। ধর্ম যার, যার – উৎসব সবার।

পয়লা বৈশাখে স্কাই ওয়াক ছাড়াও আরও তিনটি প্রকল্পের উদ্বোধন করেন মুখ্যমন্ত্রী। কালীঘাট মন্দির নতুন করে সাজানো হয়েছে, তারও উদ্বোধন করেন তিনি। সেইসঙ্গে হকারদের পুনর্বাসন, যাদের হাজরা পার্কে সরিয়ে নিয়ে যাওয়া হয়েছিল, তাদের জন্য হর্কাস কর্নারেরও আনুষ্ঠানিক উদ্বোধন করেন।

দেখুন অন্য খবর: